**Протокол за постапка за пријавување и заштита на ученик жртва на која било од формите на насилство,злоупотреба и занемарување**

ООУ„Гоце Делчев“Свети Николе го изработи овој протокол согласно член 66 став 2од законот за основно образование (Службен весникна РСМ,,бр 161/ 2019 год)и Упатство за постапка за пријавување и заштита на ученик жртва на која било од формите на насилство ,злоупотреба ,занемарување,издадено од МОН(бр:18-6570/1 од 06.07.2020 год)

Почитувани

Со цел да се чувствуваат добредојдено и безбедно вашите деца во училиштето сакаме да ве известиме дека во нашето училиште имаме **Протокол за спречување и постапување во случај на насилство.** Овој документ има за цел да едуцира и креира безбедна средина за сите, во која сите ќе се чувствуваат добредојдени, безбедни и ќе можат да ги уживаат своите човекови права и исполнат својот потенцијал креирајќи еднакви можности за сите. Дополнително, овој протокол го дефинира постапувањето и реакцијата во случај на насилство и истиот ќе ни послужи при едукација, постапување и реинтеграција на сите засегнати страни од насилство во училиштето преку реализација на различни активности во текот на училишната година.

**Да се информираме и едуцираме**

*Што е насилство?*

Преземање активност со која намерно/планирано се нанесува повреда на едно или повеќе лица со употреба на зборови, покажување физичка надмоќ, вербална агресија, социјално изолирање/отуѓување и/или употреба на закана со цел да се нанесе штета и постави другото лице/лица во подредена состојба.

Видови на насилство:

* + Физичко насилство
	+ Психичко, вербално и емоционално насилство
	+ Социјално насилство
	+ Врсничко насилство (булинг)
	+ Насилство од омраза
	+ Сајбер насилство
	+ Сексуално насилство
	+ Родово базирано насилство
	+ Спортско насилство

Во случај на насилство, сите имаме своја улога и можеме да ја препознаеме

* + Жртва/и - Секоја/сите личност/и за која/кои училиштето има сознанија или се сомнева дека доживеал/е или во моментот доживува/ат насилство;
	+ Насилник/ци - Секоја/сите личност/и за која/кои училиштето има сознанија или за која/кои постојат основни сомненија дека сторил/е насилство;
	+ Сведок/ци - Секоја/сите личност/и која/кои лично посведочила/ле или има/ат сознанија дека некоја друга личност/група доживеала/ле насилство.

**Безбедноста на сите е на прво место**

**Кога имаме сознание за насилство и/или препознаеме насилство имаме обврска настанот да го адресираме/пријавиме →** Секое лице кое е во или вон училиштето и има сознание за насилство кон лица од училиштето има обврска истото да го пријави кај контакт лицата за насилство во училиштето кај психологот во училиштето Олгица Стојкова или кај вработените во училиштето (дежурен наставник, директор, стручна служба, класен раководител, наставник, технички персонал).

Чувствувајте се пријатно да пристапите до стручните служби за разговор доколку не се чувствувате безбедно, тие се во ваша служба и се тука за вас.

**Како да реагирам во случај на насилство?**

* + Во случај кога вие сте присутни на местото каде се случува насилство, имате обврска веднаш да го известите контакт лицето или вработените од училиштето со цел насилството да биде прекинато.

\*\*\* Важно е да не се ставите себе си во ризик. Возрасните во училиштето се вашата „прва помош“ во случај на насилство.

* + Ако имате имате сомнеж/информација дека се случува насилство истото имате обврска да го адресирате до контакт лицата или вработените во училиштето за соодветно постапување со цел креирање на безбедна средина за сите.
	+ Доколку некој од соучениците сподели информација со вас поврзана со насилство, со цел најсоодветна реакција и креирање безбедна средина, известете ги контакт лицата/стручните служби.

**Важно е да се знаe**

* + Сите треба да знаеме што е насилство и да сме свесни за нашите акции, кои улоги ги имаме, што правиме и како тоа влијае на лицата околу нас.
	+ Сите имаме обврска да пријавиме сомнеж/информација/настан поврзан со насилство во и вон училиште со цел да се заштитиме себе и нашите врсници кај контакт лицата, вработените
	+ Безбедноста е приоритет за сите. Возрасните во училиштето се вашата „прва помош“ во случај на насилство.
	+ Стручните служби во училиштето (педагогот/психологот) се тука за вас и работат во најдобар интерес за безбедноста на сите.

\*\*\* Почитувањето и примената на овој протокол се клучни за креирање на безбедна средина за сите во која секое лице ќе е добредојдено и ќе се чувствува безбедно. За сите прашања поврзани со овој протокол можете да се обратите до стручните служби во секое време.

 Изработиле:

Психолог-Олгица Стојкова

Дефектолог-Драгана Монева

Наставник-Елена Иванова

 Директор на ООУ „Гоце Делчев“

 Сузана Дерменџиева